CELEX: 62019TN0185
Language: et
Date: 2019-03-28 00:00:00
Title: kohtuasi T-185/19: 28. märtsil 2019 esitatud hagi — Public.Resource.Org ja Right to Know versus komisjon

20.5.2019   
            
            
               ET
            
            
               Euroopa Liidu Teataja
            
            
               C 172/44
            
         
      28. märtsil 2019 esitatud hagi — Public.Resource.Org ja Right to Know versus komisjon
      (kohtuasi T-185/19)
      (2019/C 172/58)
      Kohtumenetluse keel: inglise
      
         Pooled
      
      
         Hagejad: Public.Resource.Org, Inc. (Sebastopol, California, Ameerika Ühendriigid), Right to Know CLG (Dublin, Iirimaa) (esindajad: solicitor F. Logue, advokaadid A. Grünwald, J. Hackl ja C. Nüßing)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Komisjoni 22. jaanuari 2019. aasta otsus C(2019) 639 final (sealjuures 15. novembri 2018. aasta esialgne otsus viitenumbriga GROW/D3/ALR/dr (2018) 5993057);
               
            
                  —
               
               
                  teise võimalusena, saata asi tagasi Euroopa Komisjonile; ja
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimene väide, mille kohaselt Euroopa Komisjon tõlgendas ja/või kohaldas valesti määruse (EÜ) nr 1049/2001 (1) artikli 4 lõike 2 esimest taanet, kuna selle sättega ei kaitsta taotletud harmoneeritud standardeid:
                  
                              —
                           
                           
                              autoriõigus ei kaitse taotletud harmoneeritud standardeid, sest need on hõlmatud ELi õigusaktidega;
                           
                        
                              —
                           
                           
                              taotletud harmoneeritud standardid ei ole algupärased ja seetõttu ei kuulu autoriõiguse kaitsealasse;
                           
                        
                              —
                           
                           
                              kostja ei ole suutnud tõendada, et on toimunud standardiorganisatsiooni ärihuvide väidetav kahjustamine.
                           
                        
            
                  2.
               
               
                  Teine väide, mille kohaselt Euroopa Komisjon rikkus määruse (EÜ) nr 1049/2001 artikli 4 lõike 2 viimast lauset, kuna ta eksis asudes seisukohale, et taotlejad ei saa tugineda ülekaalukale avalikule huvile, et tutvuda taotletud harmoneeritud standardiga:
                  
                              —
                           
                           
                              õigusriigi põhimõte ja põhiõigused nõuavad võimalust vabalt tutvuda Euroopa Liidu õigusaktidega;
                           
                        
                              —
                           
                           
                              taotletud standardid sisaldavad keskkonnateavet ja muu hulgas teavet keskkonda sattuva heite kohta, mistõttu tuleb need avaldada vastavalt määrusele (EÜ) nr 1367/2006 (2);
                           
                        
                              —
                           
                           
                              kostja ei ole piisavalt põhjendanud, miks ta ei nõustu sellega, et esineb ülekaalukas avalik huvi.
                           
                        
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001 L 145, lk 43; ELT eriväljaanne 01/03, lk 331).
      
         (2)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006, L 264, lk 13).